8.2.2022 г.
BG
Официален вестник на Европейския съюз
C 67/111 Четвъртък, 10 юни 2021 r.
г) оценка на това кои институции, организации и медии, тясно свързани с руското правителство, следва да бъдат наблюдавани във връзка с техните дейности в ЕС; д) увеличаване на подкрепата за защитниците на правата на човека, независимите НПО и медиите, гражданското общество и онези, които защитават политическите и гражданските свободи в Русия, например чрез демонстриране на по-постоянна ангажираност на високо равнище по ключови отделни случаи, предизвикващи загриженост, включително отравянето на Владимир Кара-Мурза, чрез пълноценно възползване от посещенията на посланици и други длъжностни лица в регионите, за да се повдигат въпроси, свързани с правата на човека, и да се срещат със защитници на правата на човека и гражданското общество, както и чрез стратегическо използване на социални медии, коментарни статии и изказвания в пресата в подкрепа на защитниците на правата на човека, включително в Русия и чрез независими руски канали, както и оказване на подкрепа на независими журналисти в Русия с дипломатически/консулски действия, когато те са изложени на риск, включително гъвкава визова политика; въпреки че Парламентът подчертава, че това сътрудничество с гражданското общество трябва да бъде един от стълбовете на предстоящия нов стратегически подход на ЕС към Русия, и настоятелно призовава държавите членки да разгледат възможността да приемат заплашвани или забранени НПО от Русия и да им позволят да извършват дейност от територията на ЕС, ако е необходимо, както и да увеличат подкрепата си за работата на защитниците на правата на човека и когато е целесъобразно, да улеснят издаването на спешни визи и да предоставят временен подслон в държавите — членки на ЕС; е) необходимостта от продължаване на сътрудничеството с Русия в областта на гражданското общество и следователно от преодоляване на нарастващите пречки, които руските органи поставят по пътя на междуличностните контакти, сътрудничеството с гражданското общество и подкрепата за руските организации на гражданското общество; ж) осъждане на новите форми на неявни репресии, насочени към санкциониране, както в столицата, така и другаде, на участието на служители, лекари в болници, учители и социални работници в демонстрации или тяхната подкрепа за противниците на настоящия режим; з) необходимостта ЕС и неговите държави членки спешно да повдигнат в Съвета на Европа въпросите, свързани с приемането на неотдавнашните авторитарни законодателни актове от Руската федерация с оглед на изпълнението на международните ѝ задължения към Съвета на Европа; и) предприемане на координирани действия с единомислещи международни партньори, включително държави от Г-7, за настоятелно призоваване на руските органи да прекратят вътрешните репресии срещу демокрацията и активистите на гражданското общество и защитниците на правата на човека, които действия следва да включват също така намеса на високо равнище и публична намеса, координирани инициативи и постоянен контрол на международни и регионални форуми по правата на човека, като Съвета на Европа, ОССЕ и Съвета на ООН по правата на човека; й) предприемане на редовни оценки на въздействието върху правата на човека, за да се гарантира, че ангажираността с руските органи не уронва целите в областта на правата на човека и не допринася пряко или косвено за нарушения на правата на човека; к) насърчаване на градовете в ЕС, които имат активни проекти за побратимяване с партньорите си в Русия, да преразгледат и актуализират тези споразумения, за да се вземе предвид измерението, свързано с правата на човека, а сътрудничеството да се съсредоточи главно върху гражданското общество и междуличностните контакти; л) зачитане на призива на Парламента към делегацията на ЕС и националните дипломатически представителства в Русия да следят отблизо положението и съдебните процеси на отделни политически затворници на място и да им предоставят всякаква подкрепа, от която те може да се нуждаят, и да работят заедно, за да гарантират бързото им освобождаване; м) избягване на предоставянето на легитимност на длъжностни лица, отговорни за нарушения на правата на човека и репресии, като например се гарантира, че посланиците и посетителите на високо равнище избягват срещи по собствена преценка с длъжностни лица, участвали в репресиите, например с членове на Държавната дума, участвали в изготвянето на закона за „чуждестранните агенти“, като Андрей Климов; наблюдение във връзка с това на двустранни форуми, като например Трианонския диалог и Диалога от Сочи; оценка на възможността за тяхното прекъсване по примера на Диалога от Петербург, който реши да спре да се свиква, докато някои от неговите членове са дискриминирани като „нежелани чуждестранни организации“; 3. изразява подкрепата си за всички лица и организации, които са обект на репресии, и настоятелно призовава руските органи да прекратят своите актове на тормоз и сплашване и нападенията си срещу гражданското общество, медиите, организациите за защита на правата на човека и активистите; осъжда факта, че руските органи не защитават тези лица и организации от атаките и актовете на тормоз и сплашване от страна на трети лица и не разследват безпристрастно подобни атаки срещу тях;